Rónán Mac Con Iomaire

Is é Rónán Mac Con Iomaire (a rugadh 2 Eanáir 1975) Stiúrthóir Forbartha Réigiúnaí, Pobail agus Pleanála Teanga Údarás na Gaeltachta,  ceann de na poist is sinsearaí in Údarás na Gaeltachta. Is iad na príomhchúraimí atá luaite leis an bpost ná an phleanáil teanga a fhorbairt, an fhorbairt réigiúnach, an fhorbairt fiontraíochta, an fhorbairt chultúrtha, forbairt an gheilleagair shóisialta agus an fhorbairt pobail.

 Gairm 
Iar-iriseoir le TG4 agus iar-leascheannaire ar RTÉ Raidió na Gaeltachta (2011-2014) é Rónán Mac Con Iomaire, ar ceapadh ina Ghrúpcheannasaí Gaeilge ar RTÉ é in 2014.

 Údar 
Is é údar Rocky Ros Muc, an leabhar mór-ráchairte faoi shaol an dornálaí Gaeltachta Seán Ó Mainnín.  Is leabhar é faoin dornálaí Gaeltachta, Seán Ó Mainnín, a throid i gCraobh an Domhain i Nua-Eabhrac i gcoinne Mike McCallum in 1982.  Bronnadh duais i gComórtas na Scríbhneoirí Úra, Oireachtas na Gaeilge,  ar Rónán Mac Con Iomaire dá shaothar. 

 Pearsanta 
Rugadh agus tógadh Mac Con Iomaire le Gaeilge sa nGaeltacht agus tá sé ina chónaí ar an gCeathrú Rua. Is é a athair Tomás Mac Con Iomaire, léiritheoir raidió agus iriseoir Gaeilge.

 Féach freisin 

 Tomás Mac Con Iomaire

 Tagairtí 

Catagóir:Údarás na Gaeltachta
Catagóir:Lucht RTÉ
Catagóir:Lucht Raidió na Gaeltachta
Catagóir:Daoine as Contae na Gaillimhe
Catagóir:Alumni Ollscoil Chathair Átha Cliath
Catagóir:Trí-atlanaithe
Catagóir:Iriseoirí Gaeilge